《彦博为偷儿妄意作诗见贻次韵奉呈》
宋代·李流谦

士穷百不谐，所向辄墙壁。
堂堂百代师，往往遭削迹。
闾阎侮出胯，逆旅或争席。
虽然炯炯心，未易屈此膝。
闭门师唐虞，清风入吾堂。
各古阅顷暂，八荒在几榻。
从教厌藜苋，笔端有冰雪。
出处云行天，得丧驹过隙。
元龙吾畏友，万卷破丘索。
抱耒耕莽苍，天民所先觉。
平生湖海气，脊梁硬如铁。
方其抵掌时，南山虎可缚。
向来三年淹，聊以六月息。
自予得此士，不作肝胆隔。
隐然当一面，坚垒雄屹屹。
偷儿妄窥瞰，不用苦笞掠。
与之法生甑，定自惊失色。
不知破衣中，照人一尺玉。
开门恭执贽，政恐子不欲。
因成一笑粲，莫放百忧集。
子敬爱毡青，何如我酒绿。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。